b'\n_START_ARTICLE_\nNe\xc4\x8dujam\n_START_SECTION_\nPovijest\n_START_PARAGRAPH_\nU 4. stolje\xc4\x87u car Dioklecijan koji je \xc5\xbeivio nedaleko u svojoj pala\xc4\x8di (dana\xc5\xa1njoj jezgri Splita) rabio je najmanju uvalu u Ne\xc4\x8dujmu kao svoj ribnjak. Zato je toj uvalici i danas ime Pi\xc5\xa1kera, a ru\xc5\xa1evine su jo\xc5\xa1 uvijek tu, na dnu mora. U Pi\xc5\xa1keri je Dioklecijan imao i terme gdje je dolazio na kupanje. Tada je Ne\xc4\x8dujam od Splita bio udaljen 7-8 sati veslanja, a danas je to svega 15 - 20 min brzim brodom budu\xc4\x87i se radi o udaljenosti od 9 nauti\xc4\x8dkih milja. Jo\xc5\xa1 od tog vremena Ne\xc4\x8dujam je ostao samo mjesto za odmor, ne za rad. za rimljane vjerojatno je u Ne\xc4\x8dujmu bila tvornica opeka,zatim terme i ribnjak. _NEWLINE_Uz crkvu se nalazi ku\xc4\x87a,nekad vlasni\xc5\xa1tvo spli\xc4\x87anina Dujma Balistrili\xc4\x87a, gdje je boravio i Mako Maruli\xc4\x87 no gusarski napadi primorali su Maruli\xc4\x87a da se ponovo vrati u Split._NEWLINE_Njegova ti\xc5\xa1ina i zelena ljepota bili su inspiracija velikim hrvatskim pjesnicima - Marku Maruli\xc4\x87u i Petru Hektorovi\xc4\x87u koji su svoja najbolja djela napisali u Ne\xc4\x8dujmu. Ku\xc4\x87a u kojoj su \xc5\xbeivjeli jo\xc5\xa1 uvijek stoji, blizu diskoteke. Najve\xc4\x87a imena hrvatskog slikarstva i kiparstva sudjeluju svakog rujna u Umjetni\xc4\x8dkoj koloniji u Ne\xc4\x8dujmu i ovjekovje\xc4\x8duju poglede plavetnila i zelenila Ne\xc4\x8dujma._NEWLINE_Ne\xc4\x8dujam je po mnogima najljep\xc5\xa1a uvala otoka \xc5\xa0olte. Zapravo je to niz uvala. Ukupno su duge 1,8 km i \xc5\xa1iroke do 1,2 km. Ne\xc4\x8dujam se nalazi na sjevernoj strani otoka, a od Splita ga dijeli nepunih 9 milja prekrasno plavog Jadrana._NEWLINE_Izgradnjom modernih vikend ku\xc4\x87a i turisti\xc4\x8dkog naselja Ne\xc4\x8dujam postaje moderno turisti\xc4\x8dko mjesto._NEWLINE_No jedna stvar kroz stolje\xc4\x87a ostaje nepromijenjena, a to je naziv samog mjesta. Latinski naziv Vallis surda ili gluha uvala dolazi iz same veli\xc4\x8dine ne\xc4\x8dujamske uvale, koja je u stanju svaki zvuk sakriti i pretvoriti ga tek u sitni \xc5\xa1apat. _NEWLINE_Marko Maruli\xc4\x87 ga je opisao kroz stihove:_NEWLINE_ _NEWLINE_\xe2\x80\x9eZna\xc5\xa1 da na otoku stanujem, koji ba\xc5\xa1 pridalek nije,_NEWLINE_Nego je od grada on udaljen stadija sto._NEWLINE__NEWLINE_Ako li slu\xc4\x8dajno ushtiju prijani sa mnom da budu,_NEWLINE__NEWLINE_Ho\xc4\x87e l`da u\xc5\xbeiju moj bla\xc5\xbeeni, seoski mir,_NEWLINE__NEWLINE_Jedna \xc4\x87e veslarka ubrzo, sedam za nepunih sati,_NEWLINE__NEWLINE_\xc4\x8cilo dorinuti njih amo, gdi boravim sam.\xe2\x80\x9d\n_START_SECTION_\nSpomenici i znamenitosti\n_START_PARAGRAPH_\nU uvali Pi\xc5\xa1keri prona\xc4\x91eni su ostatci rimske gospodarske zgrade, a na okolnim prostorima otkriveni su grobovi i mnogi komadi keramike i novca. I danas su vidljivi ostatci zidina kojima je uvala bila zatvorena i pretvorena u ribnjak. Ostaci rimske nekropole prona\xc4\x91eni su i na polo\xc5\xbeaju blizu uvale Supetar.  U dnu uvale, na njezinoj isto\xc4\x8dnoj strani, ima ostataka iz starog vijeka, a nedaleko od njih su ru\xc5\xa1evine goti\xc4\x8dke crkvice iz 15. stolje\xc4\x87a. Uz crkvu je jednostavna kamena ku\xc4\x87a koja je nekada pripadala Dujmu Balistrili\xc4\x87u, prijatelju pjesnika Marka Maruli\xc4\x87a koji je u njoj boravio; u ku\xc4\x87i je memorijalna zbirka posve\xc4\x87ena Marku Maruli\xc4\x87u, pred ku\xc4\x87om spomen-stup podignut pjesniku Petru Hektorovi\xc4\x87u.'